cyanic-selkie/wikianc huggingface dataset:
Rzeszów
Historie
I 1937 vart det lagt militærindustri til byen. Państwowe Zakłady Lotnicze produserte fly, og det var òg ein kanonfabrikk under Hipolit Cegielski.
Nobelprisen i kjemi
Nobelprisen i kjemi er ein av dei fem opphavlege nobelprisane. Det kongelege svenske vitskapsakademiet vedtek kven som har vunne prisen kvart år i byrjinga av oktober.
Valerij Jakobi
Valerij Ivanovitsj Jakobi var ein russisk målar. Han var ein eldre bror av etnografen og den revolusjonære Pavel Jacobi.
Liv og gjerning
Valerij Jakobi vart fødd i landbyen Kudrjakovo i Kazan-guvernementet, der faren var godseigar. Han studerte ved universitetet i Kazan, men braut av studiane for å verve seg til den russiske hæren under Krimkrigen. I 1856, etter å ha vorte dimittert frå hæren, bestemte han seg for ikkje å take opp att studiane. Han valde i staden å satse på eit liv som kunstnar.
Åra 1856-61 studerte Jakobi ved St. Petersburgs kunstakademi. Han oppnådde ein gullmedalje for måleriet Fredfull fridag for ein tiggar (1860). I 1861 måla han det som truleg er hans mest minneverdige måleri; Fangar på stoppeplass. Perioden 1861-69 la Jacobi ut på fleire reiser til Europa med eit stipend frå kunstakademiet. Han vitja både Tyskland, Sveits, Frankrike og Italia.
I 1870 var Jacobi med på å stifte kunstnarforeininga Peredvizjnikij. Men to år seinare vart han ekskludert for ikkje å ha delteke på ei utstilling som foreininga heldt, og for grunnleggjande brot mot ideala som foreininga var tufta på. Seinare vart han oppfatta som ein konservativ målar, skeptisk til Peredvizjnikij-ideane.
Jakobi var medlem av St. Petersburgs kunstakademi frå 1868, professor frå 1871. Han underviste ved akademiet i perioden 1878-89. Mesteparten av tida budde han i St. Petersburg og laga historiske måleri som Narrar ved Anna Joanovnas hoff (1872), Ishuset (1878). Verka hans vart kritisert for å vere reint dekorative, heilt utan kjerne og innhald.
Jakobi døydde i Nice i 1902.
Symra
Symra er den einaste diktsamlinga Ivar Aasen gav ut medan han levde. Samlinga er eit prov på at det let seg gjera å skrive lyrikk på landsmål. Symra var den første diktsamlinga på nynorsk. Attåt gir det eit bilete av Aasen som diktar. Mange av dikta vart snøgt folkeeige, og vart tekne opp i folketradisjonen som viser. Om lag halvparten av dikta lever vidare som songar.
Tonsetting av dikt
Nokre av dikta er tonsette av kjende komponistar som David Monrad Johansen, Sparre Olsen og Eivind Groven. I høve Aasen-jubileet i 1996 vart fleire av visene i samlinga sunge inn på folketonar av kvedargruppa Dvergmål. Henning Sommerro har òg sunge inn nokre av dei på plata Neonlys på Ivar Aasen frå 1983.
Antibes
Antibes (oksitansk: Antíbol eller Antibo) er ein ferieby søraust i Frankrike. Han ligg ved kysten av Middelhavet på Den franske rivieraen mellom Cannes og Nice, om lag 20 km sørvest for Nice på austsida av halvøya Garoupe. Innbyggjarane her vert kalla Antibois eller Antipolitains.
Det var tidlegare mange festningsverk rundt byen, men alle festningsvollane, bortsett frå Fort Carré, bygd av Vauban, og vollane langs sjøen, vart øydelagd i 1860-åra. Ein ny by voks så opp utanfor dei tidlegare forsvarsverka.
Antibes har den største lystbåthamna (etter totalt tonnasje) på Den franske rivieraen. Ho vart bygd i 1960-åra på same stad som ei tidlegare romersk hamn. Det er framleis ein lokal fiskeindustri i byen, men han er langt mindre enn for hundre år sidan. Tidlegare låg det eit parfymedestilleri her, sidan omgivnadane var svært rik på blomar. I dag vert det framleis produsert parfyme på kommersiell skala i Grasse, som ligg i nærleiken.
Gresk Antipolis
I førhistorisk tid var området rundt Antibes busett av Deciates, ei stamme av ligurarar. Deciates hadde ein by i området kalla oppidum Deciatum, men dette var ikkje sjølve Antibes.
Antibes var den antikke Antipolis, som vart grunnlagd som ein koloni av Massallia (Marseille) på 500-talet fvt. i bukta overfor Nikea (Nice). Namnet på gresk tyder bokstavleg «byen overfor», og vert nemnd i Geografi av Strabo. Sjølv om det ikkje er spor igjen etter den greske hamna har ein funne vrak av forliste skip i sjøen utanfor.
Polybius (Histories, 33.7) fortel i 155 fvt. at ligurarane gjekk til åtak på Massallia, Antipolis og Nikea, og som følgje av dette bad Massalia romarane om hjelp på grunn av ein avtale mellom Massalia og Roma. Romarane kom og sigra, og dette førte til større romersk aktivitet i området, noko som kulminerte i slaget ved Aquae Sextiae i 102 fvt. og opprettinga av den romerske provinsen Narbonensis langs kysten frå Alpane til Pyreneane.
Romersk Civitas Antipolitana
I 43 fvt. mista Antipolis statusen sin som ein fri masaliotisk by, og vart annektert av romarane, som kalla han Civitas Antipolitana. Dette vart seinare reffert til av Strabo (Geografi, 4.1.9).
Turisme og kultur
Historia, klimaet, kunstsamlingane, strendene og lystbåthamna i Antibes trekkjer til seg mange turistar.
I Château Grimaldi har byen eit galleri med ei unik samling av Pablo Picasso sin verk, skapt i den perioden han budde i byen. Her finst teikningar, trykk, måleri og fleire keramikkarbeid – meir enn 300 verk i alt donert av kunstnaren. Samlinga er òg supplert med gåver og er nok byen sin største attraksjon.
Både Victor Hugo og Graham Greene har budd i Antibes, Greene i dei 25 siste åra av livet sitt (1966-1991). F. Scott Fitzgerald sin roman «Tender is the Night» har hotellet Eden Roc på Cap d’Antibes som omslag.
Juan-les-Pins, som er ein eigen by, men del av kommunen Antibes, arrangerer kvart år i juli ein jazzfestival med verdskjende utøvarar.
Thomas Myhre
Thomas Myhre er ein tidlegare norsk fotballspelar frå Sarpsborg. I tida mellom 1998 og 2006 var Myhre i fleire år fast målvakt på det norske landslaget, i alt spela han 56 landskampar for Noreg. Han spela for heile fjorten klubbar i si tid som aktiv, som varte frå 1990 til 2010. Flest kampar spela han for Viking FK, der han var i to periodar; 1993-97 og 2007-09. Til saman stod han 116 gongar i Vikings mål.
Klubbspel
Myhre debuterte for Rygge i 1990-sesongen. Dei to neste sesongane spela han på andredivisjons-klubben Moss, der han utmerka seg og etter kvart fekk sjansen på U21-landslaget til Noreg. Frå 1993 stod han i mål for toppklubben Viking. Ein kneskade gjorde at Myhre mista heile 1996-sesongen, men han kom tilbake for fullt sesongen etter.
Ved sesongslutt hausten 1997 vart Myhre overført til den engelske fotballklubben Everton. Han gjorde ein god jobb mellom stengene i Everton, og spela samtlege ligakampar for Everton i 1998/99-sesongen. Tidleg i sesongen vart han skadd, og mista plassen i startellevaren. Frå seinhaustes 1999 spela han på klubbane Birmingham, Tranmere Rovers, skotske Rangers og danske FC København, i alle klubbane var han på sakålla utlån. For København spela han ti kampar og var med å sikre klubben seriegullet for 2000/01.
Sommaren 2001 vart Myhre kjøpt av den tyrkiske klubben Beşiktaş. Etter ein sesong i Tyrkia returnerte han til England og signerte for Sunderland. Dei to fyrste sesongane sat han mykje på benken og var ei tid målvakt fro Crystal Palace. I 2004/05-sesongen var han fast burvaktar for Sunderland, som ved sesongslutt var klar for opprykk til Premier League.
Myhre si kontrakt med Sunderland gjekk ut våren 2005. Ei kort tid var han i Fredrikstad, før han i august månad signerte for London-klubben Charlton Athletic FC. I februar 2007 gjekk han tilbake til Viking, nærmare ti år etter han reiste utanlands. Han spela for Viking fram til og med 2009. I sin siste sesong, 2010, stod han i mål for Kongsvinger, som då spela på nivå to i Noreg.
Landslagsspel
Myhre fekk sin landslagsdebut for Noreg i ein privatlandskamp mot Danmark i april 1998. Same året var han reservemålvakt i den norske VM-troppen. Under EM i fotball 2000 spela han i alle dei tre kampane Noreg deltok i.
Ryohei Yamazaki
Ryohei Yamazaki er ein japansk fotballspelar.
Han har spela for klubbane Júbilo Iwata, Albirex Niigata og Kashiwa Reysol (2019).
Kalu Uche
Kalu Uche er ein nigeriansk fotballspelar frå Aba i delstaten Abia. Han har spelt for Almería i spansk Primera Division, og for det nigerianske landslaget. Under opphaldet sitt i Wisła Kraków var han med på å vinna den polske serien tre gonger. Han var med på å vinna opprykk til Primera Division med Almería i 2007. 21. juni 2003 debuterte han for A-landslaget i ein kvalifiseringskamp til Afrikameisterskapen mot Angola og skåra mål i den første kampen sin. Han tok del i fotball-VM i 2010, der han skåra mål mot Hellas i Nigeria sin første kamp.
Philippe Verdelot
Philippe Verdelot var ein fransk komponist som levde det meste av livet sitt i Firenze, og er kalla «Madrigalens far» (ei nemning han deler med Constanzo Festa). Verdelot var og aktiv i lokal politikk, og skreiv mellom anna musikk til tekster av Niccolo Machiavelli. Han skal ha mist livet under Omlegringa av Firenze i 1430.
Liv
Politisk stødde Verdelot opp under den florentinske republikken, men næra og sympati for Girolamo Savonarola. Då Machiavelli vart tvungen i eksil, reiste Verdelot etter. At han stødde opp under Savonarola er kjend frå salmeutsetjinga In Domine Speravi, ein salme som var grunnlag for den siste preika Savonarola heldt før han vart brend. Det er rekna med at Verdelot miste livet i Omlegringa av Firenze i 1530, eller i pestbølgja som følgde snart etter denne. Nokre har rekna det som truleg at Verdelot kom seg unna og rømde til Venezia, der dei skal ha funne far etter han i 1540. I tiåret etter 1530 vart det prenta ei rekkje madrigalsamlingar etter han. Opplysningar om at han var daud med visse, finst i eit skrift frå 1552.
Verdelot er rekna som far til madrigalen, og skreiv oftast i ein oversiktleg homofon stil, med nokre polyfone innslag, og lite av ordmåling. Dei fleste songane hans er for fem eller seks stemmer. Han skreiv og nokre motettar og messer. Songane hans vann stor åtgaum på grunn av prentekunsta, og vart spreidd over heile Europa.
Spansk kjørvel
Spansk kjørvel (Myrrhis odorata) er ein 50-120 cm høg krydderurt. Blad og frø frå planten blir brukt som krydder i matlaging og brennevin. Smaken minnar om lakris eller anis, eller kjørvel.
Skritteljar
Ein skritteljar eller pedometer er eit apparat til å telje mengda skritt brukaren går. Ein pendel i skritteljaren svingar i takt med rørsla til kroppen for kvart skritt ein tek, og verkar på eit teljeverk som angjev dei mengder skritt som er gjort.
Spansk kjørvel
Namn
Slektsnamnet Myrrhis er avleidd frå gresk myrrhis [μυρρίς] eller myrra, ei aromatisk olje. Artsnamnet odorata tyder 'duftande''.
Skritteljar
Det er tilrådd at ein kvar dag går 10,000 skritt dersom ein vil ha ein aktiv livsstil. Det svarar til omkring 8 km eller godt over ein times gonge. Skal ein gå ned i vekt, bør ein opp i 15,000 til 20,000 skritt kvar dag.
Spansk kjørvel
Skildring
Spansk kjørvel er ein fleirårig, urteaktig plante med ein opprett, kvisla og buskete vekst. Stenglane er hole, fura og runde eller svakt samantrykte i tverrsnitt. Dei kan vera hårete eller heilt hårlause. Blada er langstilka og fleire gonger fjørdelte. Bladavsnitta er eggeforma og grovtanna, ofte med ein kvit flekk ved bladstilken. Oversida er grasgrøn, medan undersida kan vera noko lysare på grunn av hårlag.
Skritteljar
Skritteljarane kan i dag vere innebygd som ein funksjon i andre typar berbar elektronikk som MP3-spelarar og mobiltelefonar.
Kulturformidlingen norrøne tekster og kvad
Kulturformidlingen norrøne tekster og kvad er eit privat føretak som i hovudsak driv internettprosjektet «norrøne tekster og kvad» på heimskringla.no. Prosjektet har til føremål å formidle norrøn litteratur på internett. I tillegg til kjeldetekstar på originalspråket vil ein kunne finne ulike omsetjingar til nyare skandinaviske språk, klassiske vitskaplege tekstar og anna bakgrunnsmateriale, i hovudsak eldre materiale frå før 1900.
Spansk kjørvel
Skildring
Bløming føregår i mai-juni. Blomane veks samla i endestilte skjermar som dannar storskjermar. Kvar blome er regelmessig og 5-talig med kvite kronblad. Fruktene er opprette, todelte spaltefrukter som fremtrer som nøtter.
Kulturformidlingen norrøne tekster og kvad
Prosjektet vart fyrst starta i 1997, men opna for publikum på adressa www.heimskringla.no i august 2005 etter å ha gjennomgått ei kraftig oppdatering. Prosjektleiar og eigar er islendingen Jon Julius Sandal. I 2002 vart «Kulturformidlingen Norrøne Tekster og Kvad» registrert i Einingsregisteret som eige føretak.
Spansk kjørvel
Skildring
Rotsystemet består av ei kraftig og djuptgåande pålerot med forholdsvis få siderøter.
Utbreiing
Planten høyrer opphavleg heime i Pyreneane og på Balkan. I dag er han spreidd og naturalisert i det meste av Europa. Han gror i bryna til lauvskogar, langs vegar og nær busetnader og er særleg knytt til lysopne eller lett skugga veksestader med middels fuktig og næringsrik jord i eit mildt, havprega klima.
Spansk kjørvel finst forvilla på ulike stader i Sør- og Midt-Noreg og i Tromsø, og ein finn særleg fleire store bestandar på Nordvestlandet. Han blir rekna som ein framandart med svært høg risiko av Artsdatabanken.
Innhaldsstoff
Alle overjordiske delar av planten er sterkt aromatiske. Lukta kjem av eit stort tal eteriske oljer (trans-anethol, germacren, caryophyllen, limonen, myrcen og estragol) og flavonoid.
Bruk
Blad og frø blir brukt som krydder i matlaging og til brennevin. Blada og friske frø kan brukast i salatar, medan tørka frø kan brukast som krydder i kålrettar.
Grand-Saconnex
Fleire internasjonale organisasjonar under Dei sameinte nasjonane ligg i Grand Saconnex. Grand Saconnex er derfor ein kosmopolitisk kommune og ein av dei mest mangfaldige i Sveits med nesten 40 % av innbyggjarane fødd utanfor Sveits.
Genève internasjonale lufthamn ligg delvis innanfor grensene til Le Grand-Saconnex.
Kommunen ligg på vestsida av Genfersjøen.
Yorkshire
Yorkshire er det største av dei tradisjonelle grevskapa i England, med eit areal på omkring 15 000 km² og omkring fem millionar innbyggjarar. Det vart frå gammalt av delt inn i tre delar, kalla, West, North og East Riding. Ordet riding var ei forvansking av det norrøne þriðing, som tyder «tredjedel»; området hadde ein lang periode eit sterkt skandinavisk innslag.
Det meste av det tradisjonelle Yorkshire utgjer no regionen Yorkshire og Humber, som er delt inn i fleire grevskap og sameinte styresmakter.
Emblemet for Yorkshire er den kvite rosa til huset York. 1. august feirar ein Yorkshire Day, ein lokal høgtidsdag der det vert feira og alle borgarmeistrane og andre leiarar samlar seg. Under feiringa demonstrerer ein fleire lokale skikkar som ikkje finst elles i England, som til dømes Long Sword Dance.
Yorkshiredialekten vert kalla «tyke», noko som òg er eit kallenamn for personar frå Yorkshire.
Fylkesveg 385 i Oppland
Fylkesveg 385 i Oppland, også kalla Friisvegen, går mellom Bø i Ringebu kommune og fylkesgrensa mot Hedmark. Vegen er 39,2 km lang.
Yuki Maki
Yuki Maki er ein tidlegare japansk fotballspelar.
Han spela for klubbane Nagoya Grampus og Shonan Bellmare.
Werner Christie (1746–1822)
Werner Hosewinckel Christie var ein norsk lagmann og industrigründer.
Foreldra hans var sokneprest, oppfinnar og forretningsmannen Edvard Davidson Christie (1701–57) og og proprietær Magdalene Margrethe Koren (1722–1806). I 1780 vart han gift med oppfinnar og kunstnar Helene Magrethe Kamstrup (24.2.1756–16.3.1829), som var dotter av sokneprest og prost Hans Kamstrup (1724–65) og Helene Elligers Winther (1732–1801).
Familien på Tysnes prestegard var særs velståande, og Werner Christie vart send på privatskule i Bergen, før han studerte juss ved Universitetet i København. Han skal òg ha studert mekanikk, matematikk, arkitektur og språk i utlandet. Etter han kom heim frå utlandsreisa vart han huslærar på Finnås på Bømlo hos sokneprest Peder Harboe Hertzberg for den eldste sonen Niels Hertzberg.
I 1774 vart Christie «Conducteur og Land-Maaler» i Bergens stift. I 1780 vart han kanselliråd og i 1783 lagmann over Bergen og Gulating lagstol, eit embete han hadde til det vart oppheva i 1797. I lag med andre embetsmenn og kjøpmenn i Bergen stifta han Det Nyttige Selskab i 1774.
Han vart landmålar i 1774, kanselliråd i 1780 og lagmann i Bergen og Gulating i 1783.
Marmordrift
I lag med sokneprest Hertzberg tok Christie opp drifta av det nedlagde marmorbrotet på Mosterøy og i 1775 hadde han fått privilegium på all marmordrift i Sunnhordland. Seinare hadde han privleigium på marmordrift i heile Hordaland. Han eigde sjølv dei fleste av marmorbrota. Ved Hopsfossen på Hop i Fana starta han eit marmorverk med sager drive av vasskraft. Frå her leverte han trappesteinar, gravsteinar, mortarar, bordplater med meir i polert marmor, og leverte mykje material til Christiansborg slott og Marmorkirken i København. I tillegg dreiv han med kalkbrenning.
I 1784 kjøpte han garden Hop, reiv ned dei gamle gardsbyningane og bygde seg lystgarden Wernersholm, som han bygde med eigenproduserte material. Her fekk han òg løyve til å byggje graplass for seg sjølv og kona. På Wernersholm bygde han òg ei åttekanta kyrkje med kuppel og spir, kledd i det sjølvproduserte byggematerialet sitt. Kyrkja kunne romme heile 800 menneske. På denne tida var Wernersholm ein av attraksjonane i området, og bygningane her vart omtalte både i norsk og utanlandsk litteratur på grunn av den arkitektoniske utforminga og materiala som vart nytta. Kyrkja vart samanlikna med både Peterskyrkja og Pantheon i Roma. Både hovudhuset og kyrkja vart rive av den neste eigaren av Wernersholm, Michael Krohn, som tok over då Christie døydde barnlaus.
Christian Grindheim
Christian Grindheim er ein norsk fotballspelar som spelar på Haugesund i Eliteserien (2020).
Han vart kaptein for Vålerenga i 2013. Han har spela på fleire av dei aldersavgrensa landslaga, og spelar no på A-landslaget. Saman med Starts Kristofer Hæstad blei han rekna som 2005-sesongens nye funn i Tippeligaen.
Han har spela for
Hopsvatnet
Hopsvatnet, òg kalla Strømsnesvatnet, er eit vatn like sør for Askevatnet i Askøy kommune i Vestland.
Nes kommune
Nes kommune er ein kommune i Viken fylke, som grensar i nord til Eidsvoll og Nord-Odal, i aust til Sør-Odal og Eidskog, i sør til Aurskog-Høland og Lillestrøm, og i vest til Ullensaker.
Historie
Tettstaden Vormsund var det opphavlege kommunesentret i Nes herad, men stasjonsbyen Årnes overtok gradvis etter at Kongsvingerbanen vart bygd. I dag finn ein rådhus og kommunesentrum i Årnes, som opphavlege var kapellani under det dåverande hovudsoknet Nes med sentrum ved Vormsund. I dag er Årnes prostesete for prosten i Østre Romerike prosti. Kampå i Fenstad, Brårud, Opakermoen og Skogrand i Skogbygda (Ingeborgrud) er mindre tettstader i nordre og austre del av kommunen og i sør og i aust ligg dei større byggjefelta Aulifeltet, Tomteråsen, Neskollen og tettstaden Haga. Svanfossen som regulerer Noregs største innsjø Mjøsa ligg i Fenstad. Årnes er framleis kjenneteikna som ein stasjonsby frå det 19. hundreåret, medan Nes hovudsokn er utprega med monumentalbygningar i og omkring Vormsund, bl.a Nes kyrkjeruinar, Nes kyrkje, Ullershov og Disen gardar.
Tusenårsstad
Tusenårsstaden i Nes er Nes kyrkjeruinar på Vormsund, der Glomma og Vorma møter kvarandre. Kyrkja vart bygd på 1100-talet som ei av tre fylkeskyrkjer på Romerike. Ho ligg i dag i ruinar, men desse blir brukt til gudstenester, bryllaup og konsertar.
Attraksjonar
Nes samlingar
Andre attraksjonar
Media
Raumnes er lokalavisa for Nes på Romerike og vert gjeven ut tre gonger i veka. Romerikes Blad og Glåmdalen har avdelningskontor på Årnes.
Bielsko-Biała
Bielsko-Biała (tysk Bielitz-Biala; tsjekkisk Bílsko-Bělá) er ein by sør i Polen med om lag 175 000 innbyggjarar.
Bielsko-Biała består av to tidlegare byar på kvar side av elva Biała, Bielsko og Biała, som vart slått saman i 1951. Han ligg i Schlesiske voivodskap (sidan 1999) og var tidlegare hovudstad i Bielsko-Biała voivodskap (1975-1998).
Rune Jarstein
Han vann Gullballen (Kniksenprisen) i 2018. Dette åre blei han også rangert som den beste keeperen i tysk Bundesliga.
Bielsko-Biała
Historie
Det noverande sentrumet i byen vart truleg utvikla på første halvdel av 1200-talet. På denne tida vart det bygd ei borg på ein ås. Borga står framleis i dag.
Rune Jarstein
Klubbspel
Jarstein debuterte for Skiens-klubben Herkules Idrettsforening på nivå fire i norsk fotball. Han gjekk over til naboklubben Odd i 2002, der han i løpet av 2005-sesongen etter kvart vart fyrsteval på målvaktsplassen. Dei tre sesongane 2007-09 stod han i mål for toppklubben Rosenborg BK. Etter ujamne prestasjonar vart han overført til Viking, der han har spela sidan 2010.
Landslagsspel
Jarstein fekk sin debut for det norske landslaget den 22. august 2007, då han spela dei siste 45 minuttane av privatlandskampen på Ullevaal mot Argentina. Noreg vann kampen 2-1. I dei påfylgjande sesongane var han jamnt aktuell for målvaktsjobben for Noreg, og fekk inn i mellom spele ein heil del kampar. Pr 1. oktober 2012 har han vakta det norske målet 30 gongar.
Bielsko-Biała
Historie
Etter delinga av Hertugdømet Oppeln i 1281 gjekk Bielsko til hertugane av Cieszyn (Teschen). Byen vart først nemnd i skriftlege kjelder i 1312 då ein hertug av Cieszyn gav han byrettar. Frå 1457 var Biała grensa mellom Schlesien (i Det tysk-romerske riket) og Vesle-Polen. Byen Biała vart grunnlagd på motsett side av Biała i 1723.
Rettskrivinga av 1901
Rettskrivinga av 1901 var den fyrste rettskrivingsendringa for landsmål (no nynorsk) etter at landsmålet vart jamstilt med riksmål (no bokmål) i 1885. Tidlegare hadde det ikkje vore nokon offisiell normal, men folk hadde nytta normalen åt Ivar Aasen som ei rettesnor. 1901-rettskrivinga er ikkje så vidfemnande i høve til andre rettskrivingsreformer, som den i 1917.
Bielsko-Biała
Historie
Under den første delinga av Polen i 1772 vart Biała annektert av Habsburgmonarkiet til Austerrike, inkludert Galicia. I 1918 vart begge byane ein del av Den andre polske republikken, sjølv om størstedelen av innbyggjarane var tyskarar. Under den andre verdskrigen vart byen annektert av Nazi-Tyskland og den jødiske folkesetnaden vart send til Auschwitz konsentrasjonsleir. Etter den raude arméen frigjorde byen i 1945 vart den tyske folkesetnaden drive bort.
Rettskrivinga av 1901
Bakgrunn
Landsmålet hadde allereie vore i bruk i fleire tiår, men det fanst inga rettskriving. Folk som Aasmund Olavson Vinje, Arne Garborg og Olaus Fjørtoft hadde laga eigne variantar av Aasens normal. I 1892 vart det lov for elevar å skrive landsmål, og såleis naudsynt med ein felles normal. Dette førte til at Kyrkje- og undervisingsdepartementet i 1898 sette ned ei nemnd for å gjere noko med dette; ho var sett saman av Rasmus Flo, Arne Garborg og Marius Hægstad. Likevel vart det usemje i nemnda, noko som førte til to ulike framlegg med Flo og Garborg på eine sida og Hægstad på andre sida.
Bielsko-Biała
Historie
Byen Bielsko-Biała vart oppretta 1. januar 1951 då dei to byane Bielsko og Biała vart slått saman.
Rettskrivinga av 1901
Bakgrunn
I 1901 la rettskrivingskomiteen fram ei delt innstilling. Fleirtalet, Flo og Garborg, ville byggje på midlandsdialektane, og dei la fram ei norm som blir kalla midlandsnormalen. Departementet vedtok å satse på Hægstad sitt framlegg, og gjorde den til hovudform i skulen. Men midlandsnormalen vart tillaten for elevane, og vart altså som ei sideform.
Midlandsnormalen
Flo og Garborg ville tufte normalen sin på midtlandsdialektane. Midlandsnormalen bygde særleg på talemålet i Vest-Telemark. Mellom kjenneteikna er:
Hægstadnormalen
Hægstad ville med visse endringar satse på Aasens normal. Denne normalen vert kalla Hægstadnormalen og har kjenneteikna:
Aasens normal hadde attåt fleire stumme t-ar (har skrivet, augat og nokot) og endingane -ade og -at i fortid og perfektum partisipp av verb. Formene skrive, auga og noko og -a i både fortid og perfektum partisipp av verb var allereie i bruk, så Hægstad vart einig med Flo og Garborg i at desse endringane var greie.
Den endelege normalen
Kyrkje- og undervisingsdepartementet valde Hægstads framlegg som hovudform og lèt midlandsnormalen vere tillaten for elevar, men han forsvann stille ut or den offisielle rettskrivinga. Vedtaket var ikkje særleg omstridt.
I 1910 vart det gjort ein del tillempingar i normalen. Ubunden form av hokjønssord fekk -e ved sida av -a (ei vise), og i bunde fleirtal vart former som armane, skaalene og  visone tillatne ved sida av dei eldre formene armarne, skaalerne og  visorne. I tillegg kunne ord som brjota og ljon skrivast bryta og lyn.
Michael Krohn (1793-1878)
Michael Krohn var ein norsk kjøpmann frå Bergen.
Michael Krohns gate i Laksevåg bydel i Bergen er kalla opp etter denne Michael Krohn.
Tidleg liv
Michael Krohn høyrde til ein av dei fremste kjøpmannsslektene i Bergen og var son av kjøpmann Wollert Danchertsen Krohn (1765–1834) og Cecilie Margrethe Meyer (1763–97). 11. mars 1817 gifta han seg med Fridrica Lovise Monrad (8. desember 1794–17. juli 1868).
Etter skule i Bergen fekk han handelsutdanning i utlandet og så praktisk forretningserfaring i handelshuset til familien Wollert Krohn, seinare Krohn & Co. I 1829 tok han over familiebedrifta, som han i 1850 overlet til sonen Wollert Danckert Krohn.
Holskardvatnet
Holskardvatnet er ein innsjø som ligg i Vik kommune i Vestland.
Michael Krohn (1793-1878)
Tidleg liv
I 1829 kjøpte han lyststaden Wernersholm på Hop i Fana etter Werner Christie. Her fekk han oppført eit hovedhus i empirestil. På Hop dreiv han òg det eldre marmorbrotet til Christie fram til 1850-åra. I 1859 vart Krohn vitja av Bjørnstjerne Bjørnson som skreiv «Ja, vi elsker» under besøket.
Karriere
Michael Krohn var drivkrafta bak opprettinga av fleire store selskap i Bergen. I 1845 starta han Det Bergenske Søassuranceselskab. Frå 1851 til 1868 var han direktør i Bergens Assuranceforening. Han arbeidde med å binde Bergen og distrikta rundt saman med å opprette lokale dampskipselskap. I tillegg kom han med ideen om å byggje Nygårdsbrua over Nygårdsstrømmen mellom Store Lungegårdsvannet og Puddefjorden for slik å knyte Bergen tettare til naboherradet Årstad i sør.
I 1851 fekk han hjelp av britane til å starte Det Bergenske Dampskibsselskab som skulle spele ei viktig rolle i rute- og linjefart i Bergen i meir enn 100 år. Dette var ei økonomisk vanskeleg tid for Bergen og motstanden til oppstarten av selskapet var stor. Enno større var motstanden til planane hans om eit skipsverft i Solheimsviken i Bergen. Han fekk likevel startkapital og starta Bergen Mekaniske Verksted i 1855. Same året starta han òg Bergens Privatbank.
Verdt å merke seg er at det var først då han var i 50-60-årsalderen at han starta den store innsatsen for handel, skipsfart og industri i Bergen.
Krohn vart vald som suppleant til Stortinget 1845, 1854 og 1857, men var lite interessert for rikspolitikk. Han sat derimot i bystyret i Bergen i fleire år frå 1839. Her arbeidde han hardt for å skaffe Bergen offentleg vassleidning, noko som kom til i 1855. Året etter var han med på å starte eit lite gassverk i 1849, som var det første i Bergen. Krohn var medlem av børskomitéen i byen 1848 til 1856, sekretær i losjen Den Gode Hensigt og medlem i Det Nyttige Selskab frå 1817. Han var òg austerriksk konsul frå 1829.
Chidi Odiah
Chukwudi Odiah, kjend som Chidi Odiah er ein nigeriansk fotballspelar som har spela for CSKA Moskva i den russiske fotballigaen, og for det nigerianske landslaget. Han har vorte seriemeister i tre ulike land: I Nigeria med Julius Berger i 2000, i Moldova med Sheriff Tiraspol fire gonger (2001, 2002, 2003 og 2004) og i Russland to gonger med CSKA Moskva (2005 og 2006). Han vann òg UEFA-cupen med CSKA Moskva i 2005. 5. september 2004 debuterte han for Nigeria sitt A-landslag.
Hashim Thaçi
Hashim Thaçi er ein kosovisk politikar og tidlegare geriljaleiar. Han var statsminister i Kosovo frå 2008 til 2014, og president frå 2016. Han var leiar for partiet Partia Demokratike e Kosovës (Kosovos demokratiske parti) fram til 2016. Han var tidlegare leiar for geriljahæren Kosovos frigjeringshær (Ushtria Çlirimtare e Kosovës - UÇK).
Studentleiar og politisk aktivist
Thaçi vart fødd i Brocna/Burojë i Kosovo. Han studerte historie ved universitetet i Prishtina, der han var med og organiserte studentprotestar mot regimet i 1989, og seinare arbeidde som politisk aktivist mot det serbiske styret. I 1992 reiste han til Albania. Der var han aktiv i politiske undergrunnsgrupperingar, og vart i 1993 skulda for å ha våpen ulovleg. Han reiste vidare til Sveits, der han studerte statsvitskap i Zürich. I 1995 fekk han status som politisk flyktning i Sveits, der han jobba på jernbanen.
Thaçi heldt fram sin politiske aktivitet i politiske eksilgrupper, frå 1993 som leiande medlem i den nystifta Kosovos frigjeringshær (UÇK). Han organiserte våpensmugling til Kosovo, og finansiering og trening av UÇK, og oppheldt seg vekselvis i Sveits, Albania og Kosovo. I 1997 vart han dømd in absentia til ti år i fengsel av ein domstol i Prishtina for overall på jugoslaviske politistyrkar mellom 1993 og 1996.
Under krigshandlingane i 1998 var han UÇK-kommandant i Mališevo/Malishevë-regionen, under dekknavnet Gjarpni (slangen). Eit arr på høgre kinnet hans skal koma frå kamphandlingar. 13. august 1998 vart Thaçi vald som ein av dei politiske representantane i generalstaben til UÇK, han vart etter dette i praksis den politiske leiare for UÇK.
Frå UÇK til politikken
I februar 1999 leia Thaçi og den dåverande UÇK-leiaren Adem Demaci den kosovo-albanske delegasjonen til fredsforhandlingane i Rambouillet. Under forhandlingane fekk Thaçi gjennomslag for meiningane sine overfor for Demaci, som gjekk av. Demaci hadde kravd umiddelbart sjølvstende for Kosovo, medan Thaçi i første omgang berre kravde serbisk tilbaketrekkjing frå Kosovo. 2. april utpeika UÇK han som statsminister for ei overgangsregjering, frå då av vart han den nye politiske leiaren for rørsla. I den stillinga underteikna han erklæringa om avvæpning og demobilisering av UÇK etter at NATO hadde gått inn i Kosovo.
I 1999 vart partiet Kosovos demokratiske parti (PDK) grunnlagd for å etterfylgja Kosovos frigjeringshær. Thaçi har vore partileiar sidan starten. Ved det første parlamentsvalet i Kosovo den 17. november 2001 fekk partiet 25,7 % av røystene og 26 parlamentsmedlemer, og gjekk i koalisjonsregjering med Ibrahim Rugova sitt parti LDK. Etter vala i 2004 vart PDK nest størst, med 28,9 % og 30 mandat, og gjekk i opposisjon. Ved valet den 17. november 2007 vart PDK det største partiet, med 34,3 % av stemmene, og Thaçi vart ny statsminister i januar 2008. PDK gjekk til val på å erklæra sjølvstende frå Serbia raskt, og dette vart gjort den 17. februar 2008.
Anklagar om organisert kriminalitet
I ein rapport frå den tyske etterretningstenesta Bundesnachrichtendienst som vart offentleggjort i Sveits, vart Thaçi rekna som ein av tre nøkkelfigurar som fungerte som bindeledd mellom politikarar og organisert kriminalitet. Som UÇK-leiar skal han ha kontrollert ei "tryggingsteneste" som var aktiv i heile Kosovo. Det har ofte vorte sagt at UÇK finansierte aktiviteten sin gjennom narkotikahandel.
Ingen av desse skuldingane har ført til rettslege skritt mot Thaçi, og han har ikkje andre dommar på seg enn den for væpna åtak mot politiet frå 1997. Det internasjonale politiet i Kosovo har aldri freista å arrestera Thaçi, og det finst ingen krav om å få han utlevert til nokon andre land.
Hashim Thaçi er gift og har ein son.
Paperback Writer
«Paperback Writer» er ein rockesong frå 1966 av The Beatles. Han er tilskriven Lennon/McCartney, men vart i hovudsak skriven av Paul McCartney og gjeve ut som deira ellevte singel. Singelen gjekk til topps i mange land, mellom anna Noreg, USA, Storbritannia, Vest-Tyskland og Australia. Songen er skrive som eit brev frå ein lovande forfattar til eit forlag, og vart dermed den første Beatles-songen gjeve ut i heimlandet som ikkje var ein kjærleikssong. Songen låg på Topp 10 på VG-lista i 10 veker, 4 av dei på førsteplassen.
«Paperback Writer» var ein av dei siste nye songane som vart spelt av The Beatles på den siste turneen deira i 1966.
Songen vart aldri gjeven ut på eit originalt studioalbum, men kom med på fleire samlealbum, mellom anna ''A Collection of Beatles Oldies... but Goldies'' (1966) og 1 (2000)
Innspeling
Songen vart spelt inn 13.-14. april 1966. Songen vart skrive tre månader etter McCartney hjelpte John Dunbar og andre med å opprette ein bokhandel for Indica Gallery.
«Paperback Writer» har ein markant bass gjennom heile songen, og McCartney fekk til denne effekten med å nytte ein høgtalar som mikrofon og plassere han føre basshøgtalaren.
Gy i Sveits
Gy er ein kommune i kantonen Genève i Sveits. Kommunen har innbyggjarar  og eit areal på. Kommunesenteret ligg 405 meter over havet.
Kommunen ligg på austsida av Genfersjøen og på høgresida av Seymaz. Kommunen grensar til Frankrike.
Hunstrete Lake
Hunstrete Lake  er ein gammal innsjø på 0,02 km². To nyare innsjøar vart bygt like ved i 1990-åra. Dei ligg like sør for landsbyen Hunstrete i Somerset, sør for Bristol i England og 11 km vest for Bath. Innsjøen er omringa av tre og i nordvest glir trea over i Lord's Wood i Pensford.
Innsjøen vert nytta til hobbyfiske og er kjend for karpe og suter.
Yoshizumi Ogawa
Yoshizumi Ogawa er ein japansk fotballspelar.
Pedek
Pedek eller A/S Petersen og Dekke var eit industriselskap grunnlagd som personleg selskap av Christian Petersen og Johan J. Dekke i 1887. Dei første driftsåra dreiv selskapet ein tekstilfabrikk i Verftsbakken (i dag Georgenes Verft) i Bergen. Etter at driftsbygningen brann ned i 1892, vart eit nybygg reist på branntomta.
Yoshizumi Ogawa
Han har spela for klubbane Nagoya Grampus, Sagan Tosu og Albirex Niigata (2019).
Pedek
Petersen hadde tidlegare styrt Hop Tricotagefabrik ved Hopsfossen på Hop i Fana frå 1879 til 1887, ei verksemd han hadde grunnlagd i lag med syskenbarnet Jørgen Petersen. I 1890-åra la dei planar om å utvide verksemda til begge fabrikkane med nye anlegg i Sverige. Dette førte til opprettinga av A/S Petersen og Dekke, som seinare fekk namnet Pedek. Det nye selskapet omfatta dei to gamle fabrikkane, og ein ny fabrikk i Borås i Sverige. I 1903 vart fabrikkverksemda i Verftsbakken flytta til Hop, og fabrikken i Sverige vart samstundes skild ut som eit eige selskap. Fabrikken på Hop vart etter kvart kraftig utvida og på det meste jobba 350 menneske her. Det vart òg oppretta ein eigen skule for borna til dei som jobba her, Hop fabrikkskole.
I 1950-åra satsa Pedek sterkt på eksport og utvida med avdelingar på Møhlenpris, i Etne og i Stavanger. Pedek fusjonerte i 1965 med P. Christensens Tricotagefabrik A/S i Drammen til det nye selskapet A/S Teksal. Dette gjekk så dårleg at det gjekk overende alt året etter, og i 1976 måtte òg produksjonen på Hop leggast ned.
Kazuto Tsuyuki
Kazuto Tsuyuki er ein tidlegare japansk fotballspelar.
Han spela for klubbane Nagoya Grampus, Tokushima Vortis og Roasso Kumamoto.
Świętochłowice
Świętochłowice, tysk Schwientochlowitz, er ein by som ligg sør i Polen. Byen har 50 600 innbyggjarar (2016), og han har den største folketettleiken i landet med om lag 4 200 innbyggjarar per km². Świętochłowice ligg ved elva Rawa i Schlesiske voivodskap.
Historie
Świętochłowice er nemnd første gongen i 1313. Byen fekk Magdeburg-rettar i løpet av overgangen mellom 1200- og 1300-talet. Staden var ganske ubetydeleg fram til industrialiseringa i Øvre Schlesien tok til på slutten av 1700-talet. I 1920 avstod Tyskland byen til Polen, sjølv om den lokale folkeavstemminga hadde gjeve eit fleirtal på 51,9 % for å bli verande i Tyskland. I 1939 blei byen reannektert av Tyskland og i 1945 igjen av Polen.
Under andre verdskrigen dreiv tyskarane konsentrasjonsleiren KZ Eintrachthütte i Świętochłowice. I 1945 blei han omgjort til arbeidsleiren Zgoda for tyske sivile og polske antikommunistar. Leiren stengde i 1945.
I 2004 opna Det schlesiske kultursenteret (Centrum Kultury Śląskiej) i byen.
Toru Hasegawa
Toru Hasegawa er ein japansk fotballspelar.
Little Britain i Buckinghamshire
Little Britain er ein innsjø som ligg mellom Cowley i Stor-London og Iver i Buckinghamshire i England. Han er ein del av Colne Valley Regional Park, som dekkjer Colnedalen. Dette namnet vert ofte uformelt nytta om innsjøen, som har ei form som liknar Dei britiske øyane med mange små øyar.
Toru Hasegawa
Han har spela for klubbane Nagoya Grampus og Tokushima Vortis (2019).
Little Britain i Buckinghamshire
Innsjøen er kjend for at det finst fleire mindre vanlege vassfuglar her, som snadreand og toppdykkar, samt mange meir vanlege artar som knoppsvane og fiskehegre. Innsjøen ligg mellom Frays River og River Colne.
Holmavatnet i Kvam
Holmavatnet er eit vatn som ligg i Kvam herad i Vestland.
Nøysomheten
Namnet vart vedteke i 1947 og kalla opp etter lyststaden Nøisomheten som ligg i Nøysomheten 19.
Sigbjørn Slinning
Sigbjørn Slinning er ein tidlegare fotballspelar frå Stavanger. Han spela i alle år for Viking, i perioden 1961-82 spela han 523 kampar for klubben, einast Svein Kvia spela fleire kampar for klubben. Dei fyrste åra var Slinning angrepsspelar, men vart etterkvart fast på venstre backplass. Han spela fast på Vikings gull-lag i perioden 1972–75.
Slinning debuterte for Noregs landslag på heimebana Stavanger stadion den 3. juli 1969. Dei neste sesongane spela han jamt fast på landslaget, og fram til 1976 aksla han den norske landslagstrøya i totalt 42 landskampar og skåra eitt landslagsmål.
Toget Royal Blue
Royal Blue var eit passasjertog som frå 1890 til 1958 gjekk i ruta mellom New York City og Washington D.C.. Toget var flaggskipet til Baltimore and Ohio Railroad (B&O), som òg brukte namnet om det oppgraderte passasjertilbodet på ruta. I tidsrommet mellom 1890 og 1917 blei linja då kalla Royal Blue Line.
Holmavatnet i Samnanger
Holmavatnet er eit vatn som ligg på grensa mellom kommunane Samnanger og Bergen i Vestland. Holmavatnet er demd opp og er eit av magasinea til Trengereid kraftverk. Holmavasselva fører vatnet ned til Skulstadvatnet.
Sprøheit
Sprøheit er ein fysisk eigenskap ved eit material. Materialet er sprøtt når det manglar evna til plastisk deformasjon. Det motsette er duktilitet.
Dei fleste metalla lèt seg deformere plastisk, men denne evna er avhengig av temperaturen og deformasjonshastigheita. Stål viser ein overgang frå sprø til duktil oppførsel når temperaturen aukar. Glas og steinar er døme på sprø material.
Zlatan Ljubijankić
Zlatan Ljubijankič er ein slovensk fotballspelar som har spela for det belgiske laget Urawa Red Diamonds, og for det slovenske landslaget. Han var med på å vinna den slovenske seriemeisterskapen med Domžale i 2007. I den same sesongen vart han kåra til årets spelar av slovenske sportsjournalistar. Han debuterte for A-landslaget i 2006. Under kvalifiseringa til fotball-VM i 2010 var han hovudsakleg reserve, og spelte berre éin av dei ti kvalifiseringskampane frå start. Under VM skåra han eitt av Slovenia sine mål i kampen mot USA under gruppespelet.
Loughrigg Tarn
Loughrigg Tarn er ein liten innsjø i Lake District i Cumbria i England. Han ligg nord for Lake Windermere, like nord for landsbyen Skelwith Bridge og ved foten av Loughrigg Fell. Namnet Loughrigg Tarn er ein unødvendig repetisjon, sidan loughrigg tyder 'ryggen av innsjøen' og tarn tyder 'tjern'.
Club alpin français
La Fédération française des clubs alpins et de montagne (FFCAM), ofte kjend under det tradisjonnelle namnet Club alpin français (CAF), er ein fransk føderasjon av klubbar knytt til bruk og vern av fjell.
Club alpin français blei grunnlagd i 1874. Han fekk namnet «Fédération des Clubs Alpins Français» i 1996 og «Fédération Française des clubs alpins et de montagne» i 2004. Føderasjonen er medlem av Union internationale des associations d'alpinisme og Club Arc Alpin.
Det er 285 underorganisasjonar med i Club alpin français. Dei driv med aktivitetar som klatring, turgåing, canyoning, holeutforsking, fjellsykling, hanggliding, paragliding og ulik bruk av ski og truger. Organisasjonen driv 128 fjellhytter og -senter.
Nordahl Griegs veg
Nordahl Griegs veg er ein veg på Hop i Fana bydel i Bergen kommune. Han går nordaustover frå Wernersholmvegen til Nøysomheten og Nesttunvegen (ikkje innkøyring) og er om lag 450 meter lang.
Namnet vart vedteke i 1947 og er kalla opp etter Nordahl Grieg (1902-1943) som budde i nr. 11 ein del år av oppveksten. Det vart sett opp ei minneplate utanfor huset hans av Fana kommune i 1947.
Hermance
Hermance er ein kommune kantonen Genève i Sveits. Kommunen har innbyggjarar  og eit areal på. Kommunesenteret ligg 380 meter over havet.
Kommunen ligg på austsida av Genfersjøen.
Kéa
Kéa er eigen kommune, og frå 2011 høyrer øya administrativt til under periferieininga Kéa-Kýthnos i periferien Dei sørlege egeiske øyane. Kommunen Kéa inkluderer òg øya Makrónisos i nordvest.
Hovudbyen Ioulída ligg i dei indre områda (som dei fleste antikke busetnadane i Kykladane på grunn av frykta for sjørøvarar). Andre tettstader er hamna Korissía og fiskelandsbyen Vourkári. Etter å ha vorte avfolka i mange tiår, er øya nyleg vorte oppdaga igjen av atenarar som ein flott stad for helge- og båtturar. Folketalet i 2011 var på berre 2 455.
Geografi
Kéa er den øya i Kykladane som ligg nærast Attikí, om lag ein time med båt frå Lávrio, og ligg 20 km frå Kapp Soúnio og 60 km søraust for Aten. Klimaet er tørt og terrenget er åslendt. Kéa er 19 km lang frå nord til sør og 9 km brei frå vest til aust. Ho har eit areal på 129 km² og det høgaste punktet er 560 moh.
Historie
Kéa har vore busett sidan bronsealderen og hadde ein kultur som nådde sitt høgdepunkt seint i den minoiske og tidleg i den mykenske perioden (1600-1400 fvt.).
Under den austromerske perioden vart det bygd mange kyrkjer på Kéa og velstanden til øya auka. Kéa var ein del av riket fram til 1204, då ho vart erobra av venetianarar etter det fjerde krosstoget. Kéa vart gjenerobra av austromarane i 1278. I 1296 fall ho tilbake til venetianarane, som like etter bygde ei borg over den antikke akropolisen i Ioulis. Hamna vart mykje nytta av sjørøvarar, og i 1470 var det berre rundt 200 innbyggjarar att.
Kéa vart okkupert av osmanarane i 1527. Tyrkarane slo seg derimot aldri ned på øya, men dei sende arvanittar her på slutten av 1500-talet. Under denne perioden kom det mange religiøse og intellektuelle personar som ønska å ligge lågt til øya. I 1668 raserte tyrkarane øya fordi dei hadde tatt venetinarane sitt parti, men like etter fekk innbyggjarane mange rettar og mot slutten av hundreåret hadde folketalet stige til tre tusen.
Byar og tettstader
Andre busetnader på øya er:
Småøyar i kommunen:
Mosebakken i Bergen
Mosebakken er ein blindveg på Hop i Fana bydel i Bergen kommune. Han går nordvestover frå Nøysomheten og er om lag 150 meter lang.
Namnet vart vedteke i 1947.
Langavatnet
Langavatnet kan vise til
Béziers
Béziers (Besièrs på oksitansk og Besiers på katalansk) er ein by i Languedoc sørvest i Frankrike. Han er ein kommune og sous-préfecture i departementet Hérault, og har om lag 70 000 innbyggjarar, som vert kalla biterrois.
Hovudnæringa i Béziers er dyrking av vindruer og vinproduksjon.
Geografi
Byen ligg i ein liten skrent over elva Orb, om lag 10 km frå Middelhavet. Ved Béziers går kanalen Canal du Midi over Orb som ein akvedukt kalla pont-canal («kanalbrua»).
Historie
Staden har vore busett sidan steinalderen, og romarane grunnla ein by her på vegen mellom Spania og Italia. Dei grunnla byen på ny i 35-36 fvt. som ein koloni for krigsveteranar, og kalla han Colonia Julia Baeterrae Septimanorum. Steinar frå det romerske amfiteateret vart nytta til å byggje bymuren på 200-talet.
Frå 900- til 1100-talet var Béziers senter for Grevskapet Béziers.
Fôrutleggar
Fôrutleggar eller fôringsvogn er ei vogn som går på hjul inne i fjøset og deler ut gras gjennom botnen av vogna. Graset kjem som regel frå silo eller rundballe. Vogna går på straum frå kabel som vert rulla ut frå trommel, og som vert rulla inn på trommelen att når vogna går attende. Føraren av fôrutleggaren står på eit stigbrett bak på vogna som først går baklengs ut i fôrgangen i kufjøset. På tilbakevegen går vogna framlengs medan føraren ruller ut gras ved hjelp av ein annan knapp enn den som styrer rørslene til vogna. Mengda som vert lagt ut vert regulert av vognføraren.
Oribe Niikawa
Oribe Niikawa er ein tidlegare japansk fotballspelar.
Han spela for klubbane Nagoya Grampus og FC Ryukyu.
Agent 327
Agent 327 er ein nederlandsk humoristisk teikneserie av Martin Lodewijk.
Hovudpersonen Hendrik IJzerbroot (i norsk omsetjing Henrik Eisenbrot) er, under dekknamnet Agent 327, i tenesta til den nederlandske etterretningstenesta. Saman med sin trufaste assistent, løparguten Barend (norsk Bertram), bekjempar han skurkar som albinoen Boris Kloris, Dr Maybe, Wu Manchu og andre trugsmål mot den nederlandske staten og verdsfreden. Serien vart for første gong utgitt i 1966 i serievekebladet PEP. Lodewijk vart anbefalt for dei av serieteiknaren Jan Kruis, som òg kom på namnet IJzerbroot. Føremanet Hendrik henta Lodewijk frå politikaren Hendrik Koekoek, som skal ha vore inspirasjonskjelde for den hemmelege agenten. Serien starta som ein parodi på James Bond, noko agentnummeret 327 viser til. Handlinga skjer hovudsakleg i Rotterdam.
I 1968 kom det fyrste albumet, Dossier Stemkwadrater, (norsk sak:Stemmeknuseren) ut.
Stasjonær
Stasjonær kan vise til:
Agent 327
Ein gjennomgåande vits er IJzerbroot sine anstrengelsar for å koma seg inkognito til kontoret. Ein annan gjennomgåande ingrediens er namnet Habraken som dukkar opp i butikkvindu, på varebilar og elles overalt.
Albumet Dossier Minimium Bug som kom ut i 1999 er innehavar av verdsrekorden for verdas minste teikneseriealbum (2.6 x 3.7 cm).
Dei fire første albuma av Agent 327 vart gitt ut i Noreg 1985 og 1986 av Hjemmet - Serieforlaget. Deretter vart fleire album gitt ut gjennom Tegneseriebokklubben.
Lars i porten
Lars i porten er ein norsk film frå 1984. Rollene vert spelte av mellom andre Magnus E. Haslund, Joachim Calmeyer, Anne Krigsvoll og Anne Marie Ottersen. Filmen er regissert og skriven av Leif Erlsboe. Han handlar om Lars på 12 år som kjem frå eit arbeidarstrøk på austkanten i Oslo på 1950-talet og formidlar gjennom hans auge korleis han opplever menneska rundt seg.
Lars i porten vann Amandaprisen i klassen beste barne- og ungdomsfilm i 1985.
Intelprosessor
Ein Intelprossesor er ein prossesor ifrå prossesorfabrikanten Intel. Største konkurrenten til Intel er AMD.
Shinta Fukushima
Shinta Fukushima er ein tidlegare japansk fotballspelar.
Han spela for klubbane Nagoya Grampus og Tokushima Vortis.
Tillitsmannen
Tillitsmannen er ein norsk dokumentarfilm frå 1976. Filmen er regissert av Oddvar Bull Tuhus og handlar om politikaren Einar Gerhardsen. Gerhardsen fortel i filmen om tilhøvet hans til arbeidarrørsla og norsk politikk frå 1907 til 1963.